**АТЕЛИЕ ПО БИОТЕХНОЛОГИИ 2.0 (**[**BIOTECH ATELIER 2.0**](https://biotech-atelier.com/)**) –**

**МЕЖДУНАРОДЕН ФОРУМ БЕЗ АНАЛОГ**

**В БЪЛГАРСКАТА БИОТЕХНОЛОГИЧНА ДЕЙСТВИТЕНОСТ**

*Единственото по рода си събитие в сферата на биотехнологиите в България събира на едно място водещи български и чуждестранни експерти с познания и опит в областта на: лекарствени продукти за модерни терапии (ATMPs), изкуствен интелект и машинно обучение в медицината (AI and machine learning in medicine), проекта MEGA, персонализирана медицина, биомаркери и биобанкиране, данни от медицинската практика (RWD/ RWE), клинични проучвания, пациентско застъпничество, достъп до финансиране и много, много други*

След огромния успех и безпрецедентния интерес към пилотното издание на проекта, **BIOTECH ATELIER** ще се проведе за втора поредна година с още по-впечатляващи програма и лектори. Събитието ще се състои на **25 септември 2019 г.** в **Иновационен форум "Джон Атанасов"**, **„София Тех Парк“. Идеята е Ателието да се превърне в ежегодно събитие и да се разширят максимално обхвата и отзвука от него, както на локално, така и на международно ниво.**

Целта на инициативата, организирана от [*Прескрипция*](http://prescriptia.com/) и *Българската Асоциация за Персонализирана Медицина (БАПЕМЕД)*, е да събере за втора поредна година на едно място водещи български и международни експерти в сферата на иновациите и предприемачеството, катализирайки процеса на растеж и развитие на българската биотехнологична екосистема. Основателите и идеолозите на BIOTECH ATLIER са убедени в потенциала на биотехнологиите и смятат, че ключът за успешното развитие в тази среда е в международното сътрудничество и колаборацията между наука и индустрия, които имат възможност за директен диалог по ключови теми и проблеми в деня на събитието.

В конференцията ще вземат участие водещи учени, предприемачи, бизнес лидери, визионери, футуристи, инвеститори, професионалисти и експерти, работещи активно в областта на биотехнологиите.

Миналата година, на първото по рода си Ателие по биотехнологии в България, събрахме 220+ участника от 15 държави от целия свят. Дискутирахме над 10 часа по 13 различни теми с 29 лектора и представители на 82 компании. Посрещнахме 5+ генерални директори; 30+ изпълнителни директори и управители; 20+ членове на управителни съвети; 20+ професионалисти в сферата на продажбите, маркетинга и бизнес развитието; 30+ консултанти и анализатори; 10+ проектни ръководители; 10+ професионалисти в сферата на човешките ресурси; 10+ представители на регулаторни органи и 50+ университетски преподаватели и студенти.

Фокусът на тазгодишното **BIOTECH ATELIER 2.0** е върху: **лекарствени продукти за модерни терапии (ATMPs)**, **изкуствен интелект и машинно обучение в медицината (AI and machine learning in medicine)**, **проекта MEGA (Million European Genome Alliance)**.

В допълнение, ключовите теми ще са свързани с: **персонализирана медицина**, **биомаркери и съпътстваща диагностика**, **данни от медицинската практика (RWD/ RWE)**, **биобанкиране**, **ангажираност на пациента и поставянето му в центъра на здравната грижа и система**, **пациентско застъпничество**, **клинични проучвания**, **международно партньорство и проекти**, **възможности за финансиране** и **много, много други**.

Специалистите в заключителната сесия на Ателието ще обменят идеи, опит и предложения в дискусия, целяща да даде отговор на фундаменталния за събитието въпрос, а именно **„Възможно ли е биотехнологиите да допринесат за 10% прираст за брутния вътрешен продукт на България?“**.

Участниците в Ателието ще имат **уникалната възможност да срещнат събрани на едно място забележителни лектори**, от които да почерпят познания и опит и с които да водят дискусия в сферите на експертизата им.

Заповядайте и станете част от това амбициозно и мащабно събитие, посветено на биотехнологиите, на иновациите в тази област, както и на стимулирането на биотехнологичната индустрия в страната.

За актуална информация, моля посетете: <https://biotech-atelier.com/>

**За контакт:**

Миладин Иванов,

***Ръководител събития***

E-mail: [miladin.ivanov@simbula.eu](mailto:miladin.ivanov@simbula.eu)

Mob.: +359 896 51 02 63